A egalat-o pe Simona Halep! Aryna Sabalenka s-a alăturat unui top de mare clasă
Aryna Sabalenka, cap de serie numărul 2, s-a calificat în finala turneului de la Roma, după o ce a învins-o cu 7-5, 6-2 pe americanca Danielle Collins, cap de serie cu numărul 13.
Sabalenka, care a dominat meciul și a dus scorul la 6-0 în confruntările directe cu Collins, se pregătește acum să își ia revanșa în fața liderului mondial, Iga Swiatek, în finala programată sâmbătă, nu mai devreme de ora 13:00.
O nouă finală, aceeași rivală
La doar două săptămâni după finala de la Madrid, în care Iga Swiatek s-a impus în fața lui Sabalenka, cele două se vor întâlni din nou în lupta pentru titlu, de această dată la Roma. Sabalenka a demonstrat o formă excelentă pe zgură în acest sezon și este la doar o victorie distanță de primul său titlu la Foro Italico, după ce a câștigat de două ori la Mutua Madrid Open.
Sabalenka a egalat-o pe Simona Halep
Doar șase jucătoare au reușit ceea ce a reușit acum Sabalenka: să joace finalele de la Madrid și Roma. Printre acestea se numără:
- Simona Halep în 2017 vs Svitolina/Mladenovic
- Dinara Safina în 2009 vs Kuznetsova/Wozniacki
- Serena Williams în 2013 vs Azarenka/Sharapova
- Ons Jabeur în 2022 vs Swiatek/Pegula
- Iga Swiatek în 2024 vs Sabalenka
Sabalenka: "Sunt super fericită!"
"Sunt super fericită pentru prima mea finală aici. Să joc cu Iga îmi oferă întotdeauna o motivație suplimentară. Meciurile noastre sunt întotdeauna strânse și jucate la un nivel înalt. Sperăm să aducem cel mai bun tenis al nostru sâmbătă.", a declarat Sabalenka după meciul din semifinală.
Swiatek este la un să scrie istorie
Pe de altă parte, Iga Swiatek se află la o victorie distanță de a egala performanța record a Serenei Williams, care a cucerit trofeele pe zgură la Madrid și Roma în același an, în urmă cu 11 ani. Swiatek a trecut de Coco Gauff în semifinală și a înregistrat a zecea victorie din 11 confruntări cu jucătoarea americană.
"Nu mă gândesc la statistici sau la istorie. Joc doar zi de zi. Este mai ușor așa, te lasă să joci mai liber. Voi încerca să joc cât mai bine în finală, indiferent de cine va fi. Nu mă voi gândi la niciun record, mai este de lucru.", a spus Swiatek, după victoria cu Coco Gauff.
Finala de la Roma se anunță a fi una deosebit de strânsă și spectaculoasă, dacă luam în calcul forma ambelor jucătoare. Cu un avantaj de 7-3 în meciurile directe, Swiatek pornește ca favorită, dar Sabalenka este hotărâtă să își ia revanșa și să cucerească primul său titlu la Roma.
Urmăriți SPORT.RO și pe Google News